Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: az 50/2002. (XII. 29.) GKM rendelethez
Paragraph Index: 1398

i) tervezõi nyilatkozatot a mûszaki leírásban megfogalmazott tevékenységre való mûszaki alkalmasságáról és az egyes építmények elõírásoknak, szabványoknak való megfelelésérõl. 2.2 A kikötõnek az alábbi követelményeknek kell megfelelnie: 2.2.1 A kikötõ parton történõ megközelíthetõségének minden esetben biztosítottnak kell lennie. Amennyiben építési engedély köteles épület is kialakításra kerül, abban az esetben a közúti megközelíthetõségnek is biztosítottnak kell lennie. 2.2.2 A kikötõ helyét úgy kell kiválasztani, a szél- és hullámzás hatása a kikötõben közlekedõ és veszteglõ csónakok számára a legkisebb legyen. 2.2.3 Tavi kikötõnek és a vízi úthoz csatlakozó bejáratának vízmélysége nem lehet 1 méternél kisebb a HKV-hez viszonyítva. 2.2.4 Tavi kikötõt megközelítõ bejárati csatorna szélessége 3 méternél nem lehet kevesebb. (Nádasban lévõ kikötõ esetén a hajózási hatóság kisebb szélességet is engedélyezhet.) A kikötõ bejáratát — víziközlekedés irányítására szolgáló jelzésekkel — meg kell jelölni. 2.2.5 Tavi kikötõben a vendégmólók járószintjét — botlásmentesen úgy kell kialakítani, hogy a csónakokba történõ ki-beszállás biztonságosan elvégezhetõ legyen. A vendégmólók járófelületének szélessége 1,5 méternél nem lehet kevesebb. 2.2.6 Vendégmólós kikötõben a tartócölöpöket, illetve úszótesteket úgy kell kialakítani, hogy jegesedés esetén a sérülés veszélyének kitett cölöprész, illetve úszótest eltávolítható legyen. 2.2.7 Csónakkikötõt — amennyiben éjszaka is tervezik használni — térvilágítással is el kell látni. 2.2.8 A tavi kikötõ kialakításánál a hajózási idényben elõforduló legnagyobb vízszintet figyelembe kell venni. 2.2.9 A kikötõben minden csónak részére legalább egy külön kikötõeszközt (kötélbak, kikötõkarika) kell elhelyezni. 2.2.10 A kikötõ vendégmólóit bármely irányú dinamikus (horizontális) terhelésre méretezni kell. 2.2.11 A kikötõben tíz csónakonként egy mentõgyûrût kötéllel, valamint személyek mentésére alkalmas csáklyát kell elhelyezni. A mentõeszközöket a partéltõl 10 méter távolságon belül kell elhelyezni. 2.2.12 A közforgalmú kikötõben, ivóvízellátást, WC-t, továbbá minden kikötõben hulladékgyûjtõ ládákat kell biztosítani. 2002/166. szám

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes